[bookmark: _GoBack]Ez pedig a katolikus hit: hogy tiszteljünk egy Istent a Szent Háromságban és Szent Háromságot az egyességben;
Sem a személyeket egybe nem elegyítvén, sem a természetet el nem választván.
Mert más az Atyának személye, más a Fiúé, más a Szentléleké;
De az Atyának és Fiúnak és Szentléleknek egy az istensége, egyenlő a dicsősége, egyenlőképpen örökkévaló a felsége.
Amilyen az Atya, olyan a Fiú, olyan a Szentlélek.
Nem-teremtett az Atya, nem-teremtett a Fiú, nem-teremtett a Szentlélek.
Mérhetetlen az Atya, mérhetetlen a Fiú, mérhetetlen a Szentlélek.
Örökkévaló az Atya, örökkévaló a Fiú, örökkévaló a Szentlélek;
És mindazonáltal nem három örökkévaló, hanem egy örökkévaló;
Miképpen nem három nem-teremtett, sem három mérhetetlen, hanem egy nem-teremtett és egy mérhetetlen.
Hasonlóképpen: mindenható az Atya, mindenható a Fiú, mindenható a Szentlélek;
És mindazonáltal: nem hárman a mindenhatók, hanem egy a mindenható.
Azonképpen: Isten az Atya, Isten a Fiú, Isten a Szentlélek;
És mindazonáltal: nem hárman istenek, hanem egy az Isten.
Azonképpen: Úr az Atya, Úr a Fiú, Úr a Szentlélek;
És mindazonáltal: nem három úr, hanem egy Úr;
Mert miképpen a keresztényi igazság kényszerít, hogy külön mindenik személyt Istennek és Úrnak valljuk, úgy a katolikus isteni tudomány tiltja, hogy három istent vagy három urat mondjunk.
Az Atya senkitől sem alkottatott, sem teremtetett, sem született.
A Fiú csak az Atyától vagyon: nem alkottatott, sem teremtetett, hanem született.
A Szentlélek az Atyától és a Fiútól vagyon: nem alkottatott, sem teremtetett, sem született, hanem származott.
Egy azért az Atya, és nem hárman vannak atyák, egy a Fiú, nem hárman vannak Fiúk, egy a Szentlélek, nem hárman vannak a lelkek;
És ebben a Szent Háromságban semmi sincs elébb vagy utóbb, sem nagyobb és kisebb, hanem a három személy egyenlőképpen örökkévaló és egymáshoz képest egyenlő.
Úgy, hogy amint előbb mondtuk: mindenikben az egység a háromságban, és a háromság az egységben tisztelendő legyen.
Aki azért üdvözülni akar, ilyen értelemben gondolkodjék a Szentháromságról. AMEN

